Urban Gad
Peter Urban Gad (12. veebruar 1879 Korsør – 26. detsember 1947 Kopenhaagen) oli taani filmirežissöör ja stsenarist. Urban Gadi isa oli kontradmiral Nicolas Urban Gad (1841–1920) ning ema kirjanik ja seltskonnadaam Emma Gad (1852–1921). Aastatel 1910 kuni 1927 valmis Urban Gadil 40 filmi. 30 filmi peaosas esines Asta Nielsen, kellega Gad oli abielus aastatel 1912 kuni 1918. 1911. aastal siirdus Gad Saksamaale, kus viibis kuni 1922. aastani ja tegi koostööd produtsent Paul Davidsoniga. Urban Gadi onu oli Paul Gauguin.